Kolmemõõtmelisena modelleeritakse nii Russalka kui ka teised Adamsoni tööd. Ajal, mil turgu vallutavad kolmedimensioonilise pildiga raamatud, kinolinal jooksevad kolmemõõtmeliselt ringi sinised humanoidid ja neid jälgivad saalitäied filmivaatajaid, ei jää ka muuseumid käed rüpes istuma, vaid aasta lõpukuudel avatavas Amandus Adamsoni majamuuseumis võib eesti ühe kuulsama skulptori töid vaadata kolmemõõtmelise kujutisena.